На мяжы XVII стагоддзя ў Маладзечна была пабудавана ўніяцкая царква. Архітэктурны стыль маладзечанскай Пакроўскай царквы - народнае дойлідства, а стаяла яна на плошчы Старое месца. Праз некалькі гадоў уніяцтва было скасавана, і царква перайшла да праваслаўных вернікаў. Каб не разбураць былую святыню, было прынята рашэнне перанесці царкву на Гарадоцкую вуліцу. Так, у 1850 годзе былы ўніяцкі храм быў перанесены да магільніка. Праз пяць гадоў на пустым месцы, па рашэнню царкоўнага будаўнічага камітэта, пачалося ўзвядзенне новай царквы. Будаўнічыя працы праходзілі пад кіраўніцтвам айца Усціна Яленскага і былі завершаны ў 1871 г. У гэтым жа годзе новы храм быў асвячоны ў гонар Пакрава Найсвятой Багародзіцы.